CELEX: 62007CN0530
Language: mt
Date: 2007-11-29 00:00:00
Title: Kawża C-530/07: Rikors imressaq fid- 29 ta' Novembru 2007 — Il-Kummissjoni tal-Komunitajiet Ewropej vs Ir-Repubblika Portugiża

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/14
            
         Rikors imressaq fid-29 ta' Novembru 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-530/07)
   (2008/C 37/18)
   Lingwa tal-kawża: il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: S. Pardo Quintillan u G. Braga da Cruz, aġenti)
   
      Konvenuta: Ir-Repubblika Portugiża
   Talbiet
   
               —
            
            
               
                           a)
                        
                        
                           tiddikjara li billi r-Repubblika Portugiża ma pprovdietx sistemi ta' ġbir skond l-Artikolu 3 tad-Direttiva tal-Kunsill 91/271/KEE (1), tal-21 ta' Mejju 1991, dwar it-trattament ta' l-ilma urban mormi, għall-aggrlomerazzjonijiet ta' Angra do Heroísmo, Bacia do Rio Uima (Fiães de S. Jorge), Costa de Aveiro, Covilhã, Espinho/Feira, Fátima, Ponta Delgada, Ponte de Lima, Póvoa do Varzim/Vila do Conde, Santa Cita, Vila Real de Santo António, Viana do Castelo — Cidade, Vila Real u
                        
                     
                           b)
                        
                        
                           billi l-ilma urban mormi mill-agglomerazzjonijiet ta' Alto Nabão, Alverca, Bacia do Rio Uima (Fiães de S. Jorge), Carvoeiro, Costa da Caparica/Trafaria, Costa de Aveiro, Costa Oeste, Covilhã, Espinho/Feira, Fátima, Fundão/Alcaria, Lisboa, Matosinhos, Milfontes, Moledo/Âncora/Afife, Nazaré/Famalicão, Pedrógão Grande, Ponta delgada, Ponte de Lima, Póvoa de Varzim/Vila do Conde, Santa Cita, Vila Nova de Gaia/Douro Nordeste, Vila Real de Santo António, Viana do Castelo — Cidade, Vila Franca de Xira, Vila Real, ma kienx suġġett għal trattament sekondarju jew trattament ekwivalenti, skond l-Artikolu 4 ta' l-istess direttiva,
                        
                     hija naqset milli twettaq l-obbligi li hija għandha skond l-Artikoli 3 u 4 tad-Direttiva tal-Kunsill 91/271/KEE, tal-21 ta' Mejju 1991, dwar it-trattament ta' l-ilma urban mormi;
            
         
               —
            
            
               tikkundanna lir-Repubblika Portugiża tbati l-ispejjeż.
            
         Motivi u argumenti prinċipali
   L-Istati Membri għandhom jipprovdu sabiex l-agglomerazzjonijiet kollha jkollhom sistemi ta' ġbir għall-ilma urban mormi, sal-31 ta' Diċembru 2000 fir-rigward ta' dawk b'ekwivalenti ta' popolazzjoni (e.p.) ta' iktar minn 15 000 u sal-31 ta' Diċembru 2005 għal dawk b'numru ta' e.p. bejn 2 000 u 15 000.
   L-Artikolu 4 tad-direttiva, min-naħa tiegħu, jipprovdi li ġej:
   
      “1.   L-Istati Membri għandhom jiżguraw li l-ilma mormi urban li jidħol f'sistemi ta' ġbir għandu ma jkun skarikat ikun suġġett għal trattament sekondarju jew trattament ekwivalenti ieħor kif ġej:
      
                  —
               
               
                  sa mhux aktar tard mill-31 ta' Diċembru 2000 għall-skariki kollha minn agglomerazzjoni ta' aktar minn 15 000 e.p.,
               
            
                  —
               
               
                  sa mhux aktar tard mill-31 ta' Diċembru 2005 għall-skariki kollha minn agglomerazzjoni ta' bejnl-10 000 u l-15 000 e.p.,
               
            
                  —
               
               
                  sa mhux aktar tard mill-31 ta' Diċembru 2005 għal skariki li jispiċċaw f'ilma ħelu u estwarji minn agglomerazzjonijiet ta' bejn l-2000 u l-10 000 e.p.
               
            (…)”
   
   
      (1)  ĠU L 135, p. 40.